text: Hårdt arbejde at få 160 tons vindmølle på sporet igen
  06 november 2014 kl. 08.55
  Det er hårdt arbejde for fagfolk og specialkraner at få en 160 tons tung vindmølle tilbage på rette spor efter en tur i grøften, som det skete onsdag aften ved Saksborg nær Bylderup Bov. 
  Først ved 9-tiden torsdag formiddag var transporten atter på hjul efter 12 timer i grøften.
  
  Transporten var på mod vest med en 160 tons tung vindmølle, da den forulykkede i et skarpt venstresving. Chaufføren slap fra uheldet med knubs.
  Den havarerede vindmølle-transport ved Tinglev føjer sig til en række uheld med disse tunge transporter hen over sommeren og efteråret.
  Se her video fra morgenens bjærgningsarbejde ved Saksborg - varighed 32 sekunder:
  